Azért, mert a bank nem tudja, hogy egy adott hiteligénylőnek mekkora lakása van, vagy hogy arra pontosan milyen biztosítást akar kötni, és hogy annak mennyi lesz az éves díja. Gondolj bele, hogy az, hogy te egy 10 milliós hitelt vennél fel, nem mond el semmit az ingatlanról. Ez lehet egy 20 milliós, de akár egy 50 milliós lakás is, aminek nyilván magasabb lesz a biztosítási díja. Ezen belül is egy 20 éves háznál más lehet a lakásbiztosítási díj, mint egy új építésű lakásnál. Tehát ezt nem lehet előre kikalkulálni, teljesen egyedi.Viszont a hitelfelvételi folyamat végén a hitelösszeget csak akkor utalja el a bank, ha már megkötötted a lakásbiztosítást és azt a bankra engedményeztetted. Ezért is van, hogy a folyósítást követően a bank küld egy értesítőt, amiben szerepel, hogy mennyi volt a kiutalt hitelösszeg és hogy mennyi lett a végső THM és törlesztőrészlet.